CELEX: 22005D0110
Language: lt
Date: 1128038400000
Title: 2005 m. rugsėjo 30 d.  EEE jungtinio komiteto sprendimas Nr. 110/2005, iš dalies keičiantis EEE susitarimo I priedą (Veterinarijos ir fitosanitarijos reikalai)

22.12.2005   
            
            
               LT
            
            
               Europos Sąjungos oficialusis leidinys
            
            
               L 339/6
            
         
      EEE JUNGTINIO KOMITETO SPRENDIMAS
   
   Nr. 110/2005
   2005 m. rugsėjo 30 d.
   iš dalies keičiantis EEE susitarimo I priedą (Veterinarijos ir fitosanitarijos reikalai)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo I priedas buvo iš dalies pakeistas 2005 m. liepos 8 d. EEE jungtinio komiteto sprendimu Nr. 95/2005 (1).
            
         
               (2)
            
            
               Į Susitarimą turi būti įtraukta 2004 m. gruodžio 22 d. Tarybos direktyva 2004/117/EB, iš dalies keičianti Direktyvas 66/401/EEB, 66/402/EEB, 2002/54/EB, 2002/55/EB ir 2002/57/EB dėl tyrimų, atliekamų esant oficialiai priežiūrai, ir trečiosiose šalyse išaugintos sėklos lygiavertiškumo (2).
            
         
               (3)
            
            
               Į Susitarimą turi būti įtrauktas 2005 m. vasario 7 d. Komisijos sprendimas 2005/114/EB, 2005 m. pratęsiantis Bendrijos lyginamuosius tyrimus ir bandymus, nuo 2004 m. taikomus Gramineae, Medicago sativa L. ir Beta dauginamajai medžiagai ir sėklai pagal Tarybos direktyvas 66/401/EEB ir 2002/54/EB (3),
            
         NUSPRENDĖ:
   1 straipsnis
   Susitarimo I priedo III skyrius iš dalies keičiamas taip:
   
               1.
            
            
               1 dalies 2 punktas (Tarybos direktyva 66/401/EEB), 3 punktas (Tarybos direktyva 66/402/EEB), 11 punktas (Tarybos direktyva 2002/54/EB), 12 punktas (Tarybos direktyva 2002/55/EB) ir 13 punktas (Tarybos direktyva 2002/57/EB) papildomi šia įtrauka:
               
                           „—
                        
                        
                           
                              32004L0117: 2004 m. gruodžio 22 d. Tarybos direktyva 2004/117/EB (OL L 14, 2005 1 18, p. 18)“.
                        
                     
         
               2.
            
            
               2 dalyje po 39 punkto (Komisijos sprendimas 2005/5/EB) įterpiamas šis punktas:
               
                           „40.
                        
                        
                           
                              32005D0114: 2005 m. vasario 7 d. Komisijos sprendimas 2005/114/EB, 2005 m. pratęsiantis Bendrijos lyginamuosius tyrimus ir bandymus, nuo 2004 m. taikomus Gramineae, Medicago sativa L. ir Beta dauginamajai medžiagai ir sėklai pagal Tarybos direktyvas 66/401/EEB ir 2002/54/EB (OL L 36, 2005 2 9, p. 8)“.
                        
                     
         2 straipsnis
   Direktyvos 2004/117/EB ir Sprendimo 2005/114/EB tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2005 m. spalio 1 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (4).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2005 m. rugsėjo 30 d.
      
         
            EEE jungtinio komiteto vardu
         
         
            Pirmininkas
         
         HSH Prinz Nikolaus von LIECHTENSTEIN
         
      
   
   
      (1)  OL L 306, 2005 11 24, p. 18.
   
      (2)  OL L 14, 2005 1 18, p. 18.
   
      (3)  OL L 36, 2005 2 9, p. 8.
   
      (4)  Konstituciniai reikalavimai nenurodyti.